CELEX: 62008CN0461
Language: lt
Date: 2008-10-23 00:00:00
Title: Byla C-461/08 2008 m. spalio 23 d. Hoge Raad der Nederlanden (Nyderlandai) pateiktas prašymas priimti prejudicinį sprendimą byloje Don Bosco Onroerend Goed BV prieš Staatssecretaris van Financiën

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/16
            
         2008 m. spalio 23 d.Hoge Raad der Nederlanden (Nyderlandai) pateiktas prašymas priimti prejudicinį sprendimą byloje Don Bosco Onroerend Goed BV prieš Staatssecretaris van Financiën
   
   (Byla C-461/08)
   (2009/C 69/29)
   Proceso kalba: olandų
   Prašymą priimti prejudicinį sprendimą pateikęs teismas
   Hoge Raad der Nederlanden
   Šalys pagrindinėje byloje
   Ieškovė: Don Bosco Onroerend Goed BV
   Atsakovė: Staatssecretaris van Financiën
   Prejudiciniai klausimai
   
               1.
            
            
               Ar Šeštosios direktyvos (1) 13 straipsnio B skirsnio g punktas, siejant jį su 4 straipsnio 3 dalies a punktu, aiškintinas ta prasme, kad pastato, kuris buvo iš dalies nugriautas ketinant jo vietoje pastatyti naują pastatą, tiekimas apmokestinamas pridėtinės vertės mokesčiu?
            
         
               2.
            
            
               Ar atsakant į pateiktą klausimą svarbu, kas — pastato pardavėjas ar jo pirkėjas — pavedė nugriauti pastatą ir įsipareigoja padengti griovimo darbų išlaidas, turint omeny, kad tiekimas apmokestinamas pridėtinės vertės mokesčiu tik tuomet, jei griovimo darbus užsakė ir padengti šių darbų išlaidas įsipareigoja pardavėjas?
            
         
               3.
            
            
               Ar atsakant į pirmąjį klausimą svarbu, kas — pastato pardavėjas ar jo pirkėjas — parengė naujo pastato projektą, turint omeny, kad tiekimas apmokestinamas pridėtinės vertės mokesčiu tik tuomet, jei naujo pastato projektą parengė pardavėjas?
            
         
               4.
            
            
               Jei į pirmą klausimą būtų atsakyta teigiamai, ar tuomet bet kuris tiekimas apmokestinamas pridėtinės vertės mokesčiu po to, kai griovimo darbai faktiškai buvo pradėti, ar vėliau, ypač po to, kai griovimo darbai jau yra pažengę toli į priekį?
            
         
      (1)  1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk.,1 t., p. 23).